ร้านนี้เป็นร้านเป็ดย่างชื่อดังย่านบางรัก ที่มีอายุกว่า100ปีมาแล้วค่ะ ส่วนตัวเราคุณแม่ก็เคยจูงมาทานแต่เด็ก วันนี้ผ่านมาเลยขอซื้อกลับบ้านไปทานกับคุณพ่อคุณแม่บ้าง อิอิ ส่วนใครยังไม่เคยทานก็ต้องบอกว่าร้านนี้ก็เป็นอีกร้านเป็ดย่างสุดอร่อยที่ควรมาทานค่ะ แถมราคาไม่แพงเลย ที่ร้านนอกจากขายก๋วยเตี๋ยว/ข้าวเป็ดธรรมดา ยังมีเฉโป ติ่มซำ ไอศกรีม น้ำสมุนไพร บริการด้วย เมนูข้างฝาอย่างยาว แต่วันนี้ยังไม่ได้ลองค่ะ

••ที่ตั้ง&บรรยากาศ••
ร้านนี้เป็นร้านตึกแถวธรรมดาค่ะ ติดแอร์เย็นสบายทีเดียว ข้างฝาเต็มไปด้วยหนังสือพิมพ์คอลลัมม์ที่ลงให้ร้านเต็มไปหมดเลยค่ะ โต๊ะก็มีให้นั่งเยอะพอประมาณ 

ร้านจะตั้งอยู่ตรงถนนบางรัก การเดินทางที่ง่ายและสะดวกสุดคือมาบีทีเอสลงสถานีสะพานตากสินค่ะแล้วเดินมาทางฝั่งโรบินสันบางรัก แล้วข้ามถนนมาฝั่งตรงข้ามโรบินสันบางรัก เดินเลยโรบินสันตรงมาอีกก็เจอร้านค่ะ อยู่ติดถนนใหญ่เลยล่ะ ถ้าใครขับรถมาที่ร้านไม่มีที่จอดนะคะ อาจจะต้องจอดที่โรบินสันเอา

••เมนูที่สั่งวันนี้••
- บะหมี่เป็ดย่าง 45 บาท
บะหมี่ลวกมานุ่มกำลังดีเลย เป็ดเยอะใช้ได้ เนื้อนิ่ม ไม่คาว ไม่เหม็นสาบ ที่ชูรสชาติสุดๆคงจะเป็นน้ำเป็ดที่ไม่เหนียวข้นเกินไป รสหวานเค็มกำลังดี ไม่ปรุงจนเสียรสค่ะ ชอบ

-ข้าวหน้าเป็ดย่าง 40 บาท
ข้าวไม่แข็งหรือแห้งไป ใช้ข้าวดีพอใช้ได้ เป็ดสับชิ้นบางหน่อยแต่ให้เยอะพอสมควรค่ะเสริฟพร้อมกวางตุ้มกับขิงดองนิดหน่อย รสชาติเป็ดและน้ำเป็ดย่างที่บอกเลยคือค่อนข้างดีค่ะ แต่เป็ดยังกลิ่นหนังไม่หอมมาก อาจเพราะหั่นบางไปหน่อย แต่เนื้อนุ่มจริงค่ะ

วันนี้สั่งกลับบ้านร้านจะแยกน้ำเป็ด น้ำจิ้ม เครื่องปรุงให้ ถ้าใครอยากได้น้ำเป็ด น้ำจิ้มซีอิ๊วดำเพิ่มเค้าเขียนที่ป้ายว่าแลกเปลี่ยนจากซีอิ๊วเป็นน้ำราดเป็ด หรือเปลี่ยนน้ำราดเป็นซีอิ๊วไม่ได้ แต่ขอซื้อเพิ่มได้ แต่ที่ร้านก็ให้มาถุงพอสมควรแล้วค่ะ จริงๆไม่ต้องซื้อเพิ่ม

สั่งกลับบ้าน4ห่อราคาแค่ประมาณ 240 บาท ไม่แพงเลยค่ะ ปริมาณอาหารให้กำลังดี ห่อเดียวจริงๆก็อิ่มอยู่ท้อง ร้านนี้เลยเป็นร้านที่ส่วนตัวแล้วค่อนข้างชอบค่ะ อร่อยคุ้มค่าราคาด้วย น้ำเป็ดที่นี่ก็รสชาติดีกลมกล่อมจริงค่ะ ใครยังไม่เคยลองขอแนะนำค่ะ